ઘાંસના વેચાણના ધંધામાં બરકત નહીં આવતાં ધોળકાનો મુસ્લિમ પરિવાર ઘણાં સમયથી આર્થિક સંકડામણમાં હતો. વાહનના હપ્તા ભરવાના ફાંફા પડતાં પત્ની ફરીદાબાનુએ નવરાત્રિના ઉપવાસ કરવાની બાધા રાખી હતી. જોતજોતામાં ધંધો ધમધોકાર ચાલવા માડ્યો હતો. ત્યાં નવરાત્રિના દિવસો નજીક આવતાં ફરીદાબાનું સાથે તેનો પતિ મકબૂલમિયાં પણ ઉપવાસ કરવા સંમત થયા હતા. બન્નેએ નવરાત્રિના ૯ દિવસ નકોરડા ઉપવાસ કર્યાં હતાં.